ΓΡΑΠΤΗ ΕΡΩΤΗΣΗ E-1551/02

υποβολή: Roberta Angelilli (UEN) προς την Επιτροπή

(3 Ιουνίου 2002)

Θέμα: Κίνητρα για την οικογένεια και τη μητρότητα

Εδώ και χρόνια συζητείται στην Ιταλία και σε ολόκληρη την Ευρώπη το όλο και πιο ανησυχητικό πρόβλημα της δημογραφικής πτώσεως και των συνεπειών που έχει αυτό το φαινόμενο στη δομή των πολιτικών ευημερίας. Η πτώση αυτή συχνά οφείλεται στην αύξηση του κόστους της ζωής που αποτρέπει τη δημιουργία νεαρών ζευγαριών και νέων οικογενειών. Κινδυνεύει να τεθείπό αμφισβήτηση ακόμη και ο κοινωνικός ρόλος της οικογένειας. Σε πολλά κράτη μέλη της Ένωσηςπάρχουν νομοθετικά μέτρα με σκοπό την παροχή κινήτρων για τη δημιουργία νέων οικογενειακών πυρήνων, όπως φορολογικές απαλλαγές ή διευκολύνσεις για την ενοικίαση ή αγορά σπιτιού, κάτι που έχει ήδη τεθεί σε εφαρμογή, για παράδειγμα, από την περιφερειακή διοίκηση του Λάτσιο. Ανάλογα μέτρα έχουνιοθετηθεί επίσης για την αρωγή προς τις ανύπανδρες μητέρες και τις οικογένειες με περισσότερα από δύο παιδιά που βρίσκονται σε δυσχερή οικονομική θέση.

Λαμβάνονταςπόψη τα ανωτέρω, δύναται η Επιτροπή:

1. να αναφέρει εάνπάρχουν οδηγίες, προγράμματα, μελέτες ή έγγραφα σχετικά με την προστασία της οικογένειας και αν προτίθεται να αναλάβει δέσμευση στο εγγύς μέλλονπέρ της εγκρίσεως μέτρων και πρωτοβουλιών παροχής κινήτρων για τη σύσταση νέων οικογενειακών πυρήνων·

2. να αναφέρει εάνπάρχουν οδηγίες, προγράμματα, μελέτες ή έγγραφα για την αποτελεσματική οικονομική στήριξη της μητέρας που μεγαλώνει παιδιά και, κυρίως, της εργαζόμενης μητέρας·

3. να αναφέρει εάνπάρχουν παραδείγματα ορθής πρακτικής στον τομέα της προστασίας της οικογένειας και της μητρότητας·

4. να προβεί σε γενικότερη αξιολόγηση του ανωτέρω ζητήματος·

Απάντηση της κας Διαμαντοπούλου εξ ονόματος της Επιτροπής

(15 Ιουλίου 2002)

Η Επιτροπή συμμερίζεται τις ανησυχίες που εκφράζει η αξιότιμη βουλευτής όσον αφορά τις συνέπειες του χαμηλού ποσοστού γονιμότητας για τη δημογραφική εξέλιξη. Ωστόσο, δενπάρχει νόμιμη βάση που να ιδρύει ειδική αρμοδιότητα της Ένωσης για τη σχεδίαση και εφαρμογή μέτρων στον τομέα της οικογενειακής πολιτικής. Η εν λόγω πολιτική αποτελεί σαφώς αρμοδιότητα των κρατών μελών.

Παρ'όλα αυτά, τα ζητήματα που αφορούν την οικογένεια ενδιαφέρουν την Επιτροπή, δεδομένου ότι επηρεάζουν τις δημογραφικές εξελίξεις καθώς και σειρά ευρωπαϊκών πολιτικών. Επομένως, η Ευρωπαϊκή Επιτροπή επικεντρώνει την προσοχή της στη μελέτη των εξελίξεων που αφορούν την οικογένεια και τα νοικοκυριά και τον αντίκτυπό τους στις πολιτικές, κυρίως την πολιτική για την απασχόληση, την κοινωνική προστασία, την κοινωνική ένταξη και τα φύλα.

Ειδικότερα, όσον αφορά τα ζητήματα που θίγει η αξιότιμη βουλευτής, η Επιτροπή έχει αναλάβει τις ακόλουθες δραστηριότητες:

- εφαρμόζει πρόγραμμα μελέτης και ανάλυσης για τις δημογραφικές και κοινωνικές εξελίξεις, περιλαμβανομένων εκείνων που αφορούν την οικογένεια και τα νοικοκυριά, στο πλαίσιο της ετήσιας έκθεσης: Η κοινωνική κατάσταση στην Ευρωπαϊκή Ένωση·

- χρηματοδοτεί ευρωπαϊκό παρατηρητήριο για την κοινωνική κατάσταση, τη δημογραφία και την οικογένεια, το οποίο παρακολουθεί τις δημογραφικές και κοινωνικοοικονομικές καθώς και τις εξελίξεις πολιτικής στην Ένωση, με ιδιαίτερη έμφαση στις εξελίξεις που αφορούν την οικογένεια και τον αντίκτυπό τους για τις πολιτικές. Σε αυτό το πλαίσιο, παρουσιάζονται κάθε χρόνο εκθέσεις για την κοινωνικοοικονομική κατάσταση των οικογενειών και για τις συναφείς εξελίξεις πολιτικής στα κράτη μέλη. Οι εκθέσεις αυτέςπάρχουν στον ιστοχώρο του παρατηρητηρίου: (http://europa.eu.int/comm/employment_social/family/observatory/home.html)·

- η Επιτροπή προωθεί ενέργειες με σκοπό τον καλύτερο συνδυασμό επαγγελματικής και οικογενειακής ζωής, στο πλαίσιο της ευρωπαϊκής στρατηγικής για την απασχόληση και της στρατηγικής πλαισίου για την ισότητα των δύο φύλων, περιλαμβανομένων στοιχείων όπως η ενίσχυση των πολιτικών για τις ίσες ευκαιρίες, η προώθηση ευέλικτων μορφών οργάνωσης της εργασίας και η προαγωγή φθηνών, προσβάσιμων καιψηλής ποιότηταςπηρεσιών φύλαξης για τα παιδιά και άλλα μη ανεξάρτητα άτομα.

- Επιπλέον, η Επιτροπή δημοσιεύει, στο πλαίσιο του Missoc (Mutual Information System on Social Protection, δηλαδή Σύστημα αμοιβαίας πληροφόρησης για την κοινωνική προστασία), συγκριτικούς πίνακες για την κοινωνική προστασία στα κράτη μέλη, περιλαμβανομένων των παροχών μητρότητας και των οικογενειακών παροχών. Οι πληροφορίες αυτέςπάρχουν στον ιστοχώρο της Γενικής Διεύθυνσης Απασχόλησης (DG EMPL): (http://europa.eu.int/comm/employment_social/missoc2001/index_en.htm).

Τέλος, όσον αφορά τις ορθές πρακτικές σε αυτόν τον τομέα, παραδείγματα για το συνδυασμό επαγγελματικής και οικογενειακής ζωήςπάρχουν στον ιστοχώρο της Γενικής Διεύθυνσης Απασχόλησης (βλ. ανωτέρω) στο θέμα Ίσες ευκαιρίες.